# Chichén Itzá
| Abdieuropafa widava Chichén Itzá |                            |
| Tamavafa gadakiewega ke UNESCO   |                            |
| \| \|                            |                            |
| DEBALA                           |                            |
| Tawavaf seg                      | Latinafa Amerika is Kariba |
| Patecta                          | Mexika                     |
| Galdolk                          | Yucatán galdolk            |
| Maneka                           | 20°40′58" L-, 88°34′07" T- |
| KIRA                             |                            |
| Ord                              | Arayaf debak               |
| Ludeem                           | (i), (ii), (iii)           |
| Debakaf otuk                     | 483                        |
| Bendesa ilana                    | 1988 ( 12-eaf frugot )     |
| Welmot                           | > 3 km²                    |
| Kukulcan relida ( El Castillo )  |                            |

| Kukulcan relida ( El Castillo ) |


Chichén Itzá
<span><indicator name="Tuveli_izvopa">{{Tuveli:Izvopa teliz|}}</indicator></span>
{{Teliz_toza}}
== Po ke tolgenisik va vegeduropa ke [[Maya]] wid turestad ==
[[Iyeltak:Chichén_Itzá,_Mexico_(92).jpg|thumb|240px|left|{{EwavaPebuda1|''Dopewa dem Tukrunol'' koe viputixo tir ton Tolteca martig. Koeon, lenopa
va olgalicura va Chichén Itzá gan Tolteca saneik pimtad.}}]]
Koe Maya ava, ''chi'' trogarn va «&nbsp;art&nbsp;» is ''chen'' va «&nbsp;lird&nbsp;» sugdalar solve ''itzá'' tir greltaf dasugdaks. Chichén Itzá va «&nbsp;art ke lird ke Itzá&nbsp;» kle co sugdalar, vuesteson va ''cenote'' baerdaf tuwavaf lird kereles va dalafa runda koe debak.

Chichén Itzá rone Mérida kelu ke [[Yucatán]] arte mon 120 km-. Sedme ''Chilam Balam'', i tan baerdafa neva ke Maya sane, suteyena kan Maya ava bak espanafa olgalicura, inafa zabdura tir evlon gu 450 RGJ. Bata evla va tela bazena gan rawopafa aneyara totegalackar.

Kot savsaf vegeduks ke Chichén Itzá, ton karaf Maya martig, vagee debak tigid. Dem ''Kerafa mona'' is ''Xidaxe'' is ''Mona dem wocol'' is ''Akab Dzib'', ise nope jontik balumaks va Chac lorik va muva dem pezap solwiwed.

[[Iyeltak:Chitzen-Itza Temple - panoramio.jpg|thumb|240px|right|{{EwavaPebuda1|''Xidaxe'' ke Chichén Itzá tir ke karaf Maya martig. Yolt gan espanik zo ziliyir kiren ine vas xidaxe ke dalintafa patecta vektayar. Chac dem pezap va gentim ke kolna yunker.}}]]
''Chilam Balam'' neva munester da mali toza ke X<sup>-eafa</sup> decemda, Yucatán gola gan yon divef grelt dun zo tolgeniyir, i gan grelt faves va Chichén Itzá wetce ekwa ta brinuga koo gola ; voxen tere debala di betaweyer viele Itzá sane va tawavo imaxuyur. Beka meka rawopafa wazdera va dimpira ke Itzá sane al gruyer, pune tire mali X<sup>-eafa</sup> decemda Chichén Itzá zo olgalicuyur numen inafa vegeduropa di zo artazukayar.

Remi bana bocafa rekola, Chac guazaf Maya muvalorik gu Tlaloc muvalorik ke gola ke [[Mexico]] zo gesiar. Milinde Kukulcan Maya bruxaperake wetce Quetzalcoatl banvielu zo pimtar. Vegeduks ke bana rekola gu kevlicane perake isu tukrunol is kiiz vumbes va ayafa takra zo balumayad.

== Mevestayan patectoy ==
[[Iyeltak:Chichen_Itza_Plan_ES.png|thumb|200px|left|{{EwavaPebuda1|Debala ke Chichén Itzá koe Yucatán koe Mexika}}]]
Va balumayana briva va memayaf gejik is oriazekos (&nbsp;''tzompantli''&nbsp;) trasit, is dere aryona vegeduropafa pinta gluyasa va Chichén Itzá gu [[Tula (Tolteca)|Tula]] Tolteca kelu. Grupenset ede [[Tolteca]] saneik va Chichén Itzá koton al zonosteyer oke va lana vangluyara opelon al tazukayad. Vegeduks ke valentexo ke debak va kira male bata toloya araya keskeon nedid.

Ironokafa kolna wali XI<sup>-eafa</sup> decemda isu XIII<sup>-eafa</sup> loote zo veguduyud ugale Chichén Itzá tiyir tela lozolonafa widava ke Yucatán. Toltecakorafa briva kaatoesa va ''Bruxakirafe Perake'' va uwedjela ke ''Dopewa dem Gejik is Tukrunol'' giskid isen Tolteca tadlexa tid denafa koe lospa dem ''Decitoya Briva'' (&nbsp;grupena wetce Kukulcan relida okon ''Perake Relida''&nbsp;) ok viputixo.

Pelavon gu gijarotiuca, Chichén Itzá va welma vas loon 3.7 km² besayar voxen inafe divatce kaike miv wid wan zo megruper. Beka mon decemoy vegeduks al zo joxad (&nbsp;gijarotifa relida dum Kukulcan ok stabrega ke gerotek ke kirkama&nbsp;), pune ant tol-sanoy tid roworan. Ticu Kukulcan relida, anamef seg tir dem jontika ''bria'' besanafa gu ekamaf ruxeem. Lobata bria denon tid mevestayana relida lekeon tiyisa kicki ke Chichén Itzá.

Chichén Itzá isti XIII<sup>-eafa</sup> decemda zo levrotiyir numen gijarotiuca joke kevlaf Mayapan wid zo jovleyer. Mek vegeduks mei balumaks tid radimif gu bana evla. Ant abicafa is tcastafa sanelia elubgon zavzagiyir. Soe wid wan tiyir befoltaxo : firviks kaiki espanafa levrotira gu baerdaf ''cenote'' lird ware wan zo komimayad.

|style="vertical-align: top;"|
{{UNESCO Gadakiewegiyelt
|debak = Abdieuropafa widava Chichén Itzá 
|ewava = El_Castillo_Stitch_2008_Edit_1.jpg
|pebuda = Kukulcan relida ( ''El Castillo'' )
|UNESCO seg = [[Istefa Amerika|Latinafa Amerika is Kariba]]
|patectanilt = Flag of Mexico.svg
|patecta = [[Mexika]]
|ristulaxo = [[MexikaYucatánGaldolk|Yucatán galdolk]]
|ristulaxoinda = Galdolk
|maneka =  	20°40′58" L-, 88°34′07" T- 
|ord = Arayaf debak
|welmot = > 3
|ludeem = {{UNESCO kralgiva1}}, {{UNESCO kralgiva2}}, {{UNESCO kralgiva3}}
|UNESCO otuk = 483
|ilana = 1988
|UNESCO frugot = 12
}}
{{MexikaUNESCOTamavafaGadakiewega}}
[[Iyeltak:Chichen_Itza_loc_plan.jpg|thumb|300px|right|Debala ke Chichén Itzá koe Yucatán koe Mexika]]
|}

{{ToltecaAraya}}
[[Loma:Tolteca araya|Chichén Itzá]]
{{#invoke:Interwiki|interwiki|qid=Q5859}}
[{"title": "", "data": {"Tawavaf seg": "Latinafa Amerika is Kariba", "Patecta": "Mexika", "Galdolk": "Yucat\u00e1n galdolk", "Maneka": "20\u00b040\u203258\" L-, 88\u00b034\u203207\" T-", "Ord": "Arayaf debak", "Ludeem": "(i), (ii), (iii)", "Debakaf otuk": "483", "Bendesa ilana": "1988 ( 12-eaf frugot )", "Welmot": "> 3 km\u00b2"}}]